techiaith/cofnodycynulliad_en-cy huggingface dataset:
English: Well, the question of capacity arises mainly in the context of the fact that a great deal of work has been done on one specific issue in a very short period of time, so that's an exceptional situation, isn't it? What I would say is that it's better to look at this period as an exceptional period and that it won't continue. Now, it's a question for the Government in the new Senedd in terms of how to take that forward, but I would use that as a principle.
Welsh: Wel, mae'r cwestiwn capasiti yn codi'n bennaf yng nghyd-destun y ffaith bod lot fawr o waith ar un testun penodol i'w wneud mewn cyfnod byr iawn, felly mae honno'n sefyllfa gwbl eithriadol, onid yw e? Beth fyddwn i'n dweud yw bod e'n well i edrych ar y cyfnod yma fel cyfnod eithriadol a fydd e ddim yn parhau, wrth gwrs. Cwestiwn i'r Llywodraeth yn y Senedd newydd yw sut i fynd â hynny yn ei flaen, ond byddwn i'n defnyddio hynny fel egwyddor.
English: Thank you very much. The final question from me is this: in light of the comments made by the Minister for environment and rural affairs in her letter to this committee, could you clarify why the Welsh Government does not have the capacity to legislate in devolved areas by the end of 2021, and what, if any, action do you intend to take to address that problem?
Welsh: Diolch am hynna. Y cwestiwn olaf oddi wrthyf i ydy, yn wyneb sylwadau a wnaed gan Weinidog yr amgylchedd a materion gwledig yn ei llythyr at y pwyllgor yma, allwch chi egluro pam nad oes gan Lywodraeth Cymru y gallu i ddeddfu mewn meysydd datganoledig erbyn diwedd 2021, a beth, os o gwbl, ydych chi'n bwriadu ei wneud i fynd i'r afael efo'r broblem yna?
English: Well, I think that's a question of capacity rather than powers, by the way, but the portfolio - . There have been a great many changes in that portfolio, so that's a specific challenge for that portfolio. But decisions have been made to recruit in that area, so I hope that that will assist in that situation.
Welsh: Wel, rwy'n credu mai cwestiwn capasiti yw hwnnw yn hytrach na phwerau, gyda llaw, ond mae'r portffolio yn un sydd gyda - . Mae lot o newidiadau yn y portffolio hynny, felly mae hynny'n sialens benodol. Mae penderfyniadau wedi eu gwneud i gynyddu recriwtio yn y maes hwnnw, felly gobeithio y gwnaiff hynny helpu yn y sefyllfa yna.
English: Thank you, Chair. First of all, Counsel General, in the Government's view, the general provision with regard to implementing section 29 of the future relationship Act is, in the Government's view, plainly unsatisfactory in constitutional terms. So, is that the reason why there isn't immediate secondary legislation planned with regard to implementing the Act itself?
Welsh: Diolch, Gadeirydd. Yn gyntaf, Gwnsler Cyffredinol, ym marn y Llywodraeth mae'r ddarpariaeth gyffredinol sy'n mynd i gael ei rhoi ar waith ynglŷn ag adran 29 o'r Ddeddf perthynas yn y dyfodol, yng ngeiriau'r Llywodraeth 'yn amlwg yn anfoddhaol yn nhermau cyfansoddiadol.' Ai hwn yw'r rheswm, felly, pam nad oes yna ddim is-ddeddfwriaeth uniongyrchol wedi cael ei chynllunio ynglŷn â gweithredu'r Ddeddf ei hunan?
English: I think there are two points -
Welsh: Rwy'n credu bod dau bwynt -
English: The agreement, rather than the Act.
Welsh: 'Cytundeb' dylwn i ddweud, nid Deddf - y cytundeb.
English: Yes. I think there are two points that arise in that context. It is unsatisfactory in constitutional terms because it's so wide-ranging, but in saying that, I'm not suggesting that it would have been possible, of course, within the week between agreeing the agreement and legislating to undertake the task that would have been acceptable, namely to decide what steps needed to be taken on a range of issues that were impacted to implement the agreement. From our point of view as a Government, we're looking now at what needs to be done from here on in. The purpose of section 29 is some sort of catch-all. As you know, if you take a specific step to implement an agreement, then it's that step that will control that process. So, we're looking now what regulations will be needed, but as you will know, this is happening across all of the Government's work. That is, the impact of the agreement is very wide ranging. Over time, the impact of that section will diminish as more regulations come on stream to implement the agreement.
Welsh: Ie, ie. Rwy'n credu bod dau bwynt yn codi yn y cyd-destun hwnnw. Mae'n gwbl anfoddhaol yn nhermau cyfansoddiadol oherwydd bod e'n beth mor eang, ond, wrth ddweud hynny, dwi ddim yn awgrymu y buasai, wrth gwrs, wedi bod yn bosib o fewn yr wythnos rhwng cytuno ar y cytundeb a deddfu i wneud y dasg fyddai wedi bod yn dderbyniol - hynny yw, penderfynu pa gamau yr oedd angen eu gwneud ar ystod o bethau oedd yn cael eu heffeithio er mwyn rhoi'r cytundeb ar waith. O'n safbwynt ni fel Llywodraeth, rydym ni'n edrych nawr, wrth gwrs, ar beth sydd angen ei wneud. Pwrpas cymal 29 yw rhyw fath o catch-all. Fel rydych chi'n gwybod, os ŷch chi'n cymryd cam penodol i ddodi'r cytundeb ar waith, y cam hwnnw sydd yn rheoli, hynny yw. Felly, rŷn ni'n edrych, ar hyn o bryd, ar ba reoliadau fydd angen dod i mewn â nhw, ond fel byddwch chi'n ystyried, mae hyn yn digwydd ar draws holl waith y Llywodraeth ar un olwg. Hynny yw, mae impact y cytundeb yn eang iawn. Dros amser, bydd impact y cymal hwnnw yn lleihau, wrth gwrs, wrth i fwy o reoliadau ddod ar waith i ddodi'r cytundeb i mewn i weithrediad.
English: Thank you. May I ask, therefore, about your views on the complexity and accessibility of the new legal regime introduced under the agreement itself and under the Act? How complex is the new regime?
Welsh: Diolch. A gaf i ofyn felly am eich barn ar gymhlethdod a hygyrchedd y drefn gyfreithiol newydd sydd wedi cael ei chyflwyno o dan y cytundeb ei hunan a hefyd o dan y Ddeddf? Pa mor gymhleth ydy'r drefn newydd?
English: Well, the existence of that section creates uncertainty, doesn't it? That is, regulations and Acts need to be interpreted in the light of that section, so that creates uncertainty in terms of the interpretation of the law in general. As I said, we do have powers here in Wales and will be looking at what we can do to provide that certainty in specific regulations. The Government in Westminster has said that if they take powers to do this, they won't be using those powers without our support, without our agreement here in Wales. But the main impact on accessibility, I believe, is how wide ranging section 29 is.
Welsh: Wel, mae bodolaeth y cymal hwnnw yn creu ansicrwydd, onid yw e? Hynny yw, mae'n rhaid dehongli rheoliadau a Deddfau yng ngoleuni'r cymal hwnnw, felly mae hynny yn ei hunan yn creu ansicrwydd o ran dadansoddi'r gyfraith yn gyffredinol. Fel rwy'n dweud, mae gyda ni bwerau yma yng Nghymru ac fe fyddwn ni'n edrych ar beth ŷn ni'n gallu ei wneud er mwyn creu'r sicrwydd hynny mewn rheoliadau penodol. Mae'r Llywodraeth yn San Steffan wedi dweud os byddan nhw'n cymryd pwerau i wneud hyn, byddan nhw ddim yn defnyddio'r pwerau hynny heb ein cefnogaeth ni, heb ein cytundeb ni yma yng Nghymru. Ond y prif impact ar hygyrchedd, rwy'n credu, yw pa mor eang yw cymal 29.
English: Welcome to this Plenary session. Before we begin, I want to set out a few points. A Plenary meeting held by video-conference, in accordance with the Standing Orders of the Welsh Parliament, constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting, and these are noted on your agenda. I would remind Members that Standing Orders relating to order in Plenary meetings apply to this meeting.
Welsh: Croeso, bawb, i'r Cyfarfod Llawn. Cyn i ni ddechrau, dwi eisiau nodi ychydig bwyntiau. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y cyfarfod yma heddiw, ac mae'r rheini wedi'u nodi ar eich agenda chi. A dwi eisiau atgoffa'r Aelodau hefyd am y Rheolau Sefydlog sy'n ymwneud â threfn yn y Cyfarfod Llawn, ac mae'r rheini, wrth gwrs, yn berthnasol i'r cyfarfod yma.
English: The first item on our agenda is questions to the First Minister, and the first question today is from David Melding.
Welsh: Yr eitem gyntaf, felly, yw'r cwestiynau i'r Prif Weinidog, ac mae'r cwestiwn cyntaf heddiw gan David Melding.
English: Llywydd, the Local Government and Elections (Wales) Act 2021 creates new opportunities to encourage and enable wider diversity in decision making. The single most significant moment of citizen participation this year will come in the Senedd elections, when 16 and 17-year-olds will take part for the first time.
Welsh: Llywydd, mae Deddf Llywodraeth Leol ac Etholiadau (Cymru) 2021 yn creu cyfleoedd newydd i annog a galluogi amrywiaeth ehangach mewn gwneud penderfyniadau. Bydd yr adeg unigol fwyaf arwyddocaol o gyfranogiad dinasyddion eleni yn dod yn etholiadau'r Senedd, pan fydd pobl ifanc 16 a 17 oed yn cymryd rhan am y tro cyntaf.
English: I thank you for that answer, First Minister. You will know the Organisation for Economic Co-operation and Development now regards innovation and public policy to be really important and necessary to involve citizen participation, and, indeed, it's one of the key factors in its well-being index. And do you agree with me that, further to this legislation, the time now has come for an action plan on citizen participation to be developed by whichever party is in position to form the next Welsh Government?
Welsh: Diolch am yr ateb yna, Prif Weinidog. Byddwch yn gwybod bod y Sefydliad ar gyfer Cydweithrediad a Datblygiad Economaidd yn ystyried erbyn hyn bod arloesi a pholisi cyhoeddus yn bwysig iawn ac yn angenrheidiol i gynnwys cyfranogiad dinasyddion, ac, yn wir, mae'n un o'r ffactorau allweddol yn ei fynegai llesiant. Ac a ydych chi'n cytuno â mi, ymhellach i'r ddeddfwriaeth hon, bod yr amser bellach wedi dod i ddatblygu cynllun gweithredu ar gyfranogiad dinasyddion gan ba blaid bynnag sydd mewn sefyllfa i ffurfio Llywodraeth nesaf Cymru?
English: Well, Llywydd, I certainly agree with David Melding that citizen participation is not something to be thought of as a one-off event at an election, but needs to run through the whole of a term of an administration. This Government has been very pleased to work closely with the OECD on a number of different policy dimensions, most importantly recently alongside the work that our colleague Huw Irranca-Davies has led on regional economic policy for Wales, and citizen participation certainly is, as David Melding says, Llywydd, one of the key components of the future that the OECD set out for us. The 2021 Act, Llywydd, does place a requirement on local authorities in Wales to develop a public participation scheme, and, alongside that, the Welsh Government provides support through our digital democracy fund, through our diversity in democracy fund, both of which are designed to promote citizens' participation. I agree with what David Melding has said that an incoming Government, whoever might make up that Government, should have citizen engagement in everything we do as a running theme throughout the whole of the next Senedd term.
Welsh: Wel, Llywydd, rwy'n sicr yn cytuno â David Melding nad yw cyfranogiad dinasyddion yn rhywbeth i'w ystyried fel digwyddiad untro mewn etholiad, ond bod angen iddo redeg drwy dymor cyfan gweinyddiaeth. Mae'r Llywodraeth hon wedi bod yn falch iawn o weithio yn agos gyda'r OECD ar nifer o wahanol ddimensiynau polisi, yn bwysicaf oll yn ddiweddar ochr yn ochr â'r gwaith y mae ein cyd-Aelod Huw Irranca-Davies wedi ei arwain ar bolisi economaidd rhanbarthol i Gymru, ac mae cyfranogiad dinasyddion yn sicr, fel y mae David Melding yn ei ddweud, Llywydd, yn un o elfennau allweddol y dyfodol a gynlluniwyd ar ein cyfer gan yr OECD. Mae Deddf 2021, Llywydd, yn ei gwneud yn ofynnol i awdurdodau lleol yng Nghymru ddatblygu cynllun cyfranogiad y cyhoedd, ac, ochr yn ochr â hwnnw, mae Llywodraeth Cymru yn darparu cymorth drwy ein cronfa democratiaeth ddigidol, drwy ein cronfa amrywiaeth mewn democratiaeth, y mae'r ddwy ohonyn nhw wedi'u cynllunio i hybu cyfranogiad dinasyddion. Rwy'n cytuno â'r hyn y mae David Melding wedi ei ddweud y dylai Llywodraeth newydd, pwy bynnag a allai fod yn ffurfio'r Llywodraeth honno, wneud ymgysylltu â dinasyddion yn ganolog i bopeth yr ydym ni'n ei wneud fel thema sy'n rhedeg drwy gydol tymor nesaf y Senedd.
English: Democracy only works properly if the demos, or the people, participate. Over the past year, because of the pandemic, more and more people are aware of devolution, but that progress is fragile. We need action now, surely, to make sure people aren't just aware of decisions being made here, but that they feel engaged. First Minister, if we look at young people, 16 and 17-year-olds have an exciting opportunity this year to vote for the first time, but political education is still not a required topic in the curriculum. In the coming years, I too would love to see more citizens assemblies for young people to promote engagement, but this year needs action now. Pupils are drilled about Tudor governance, but the system used today to elect the Government isn't always properly explained. So, do you think there's an opportunity within the school day this year to ensure that all first-time voters will be able to learn about this before the election, and, in the longer term, shouldn't political education be required to be taught?
Welsh: Dim ond os yw'r demos, neu'r bobl yn cymryd rhan y mae democratiaeth yn gweithio yn iawn. Dros y flwyddyn ddiwethaf, oherwydd y pandemig, mae mwy a mwy o bobl yn ymwybodol o ddatganoli, ond mae'r cynnydd hwnnw yn fregus. Does bosib nad oes angen gweithredu nawr i wneud yn siŵr nad yw pobl yn ymwybodol o benderfyniadau sy'n cael eu gwneud yn y fan yma yn unig, ond eu bod nhw'n teimlo eu bod nhw'n cymryd rhan. Prif Weinidog, os edrychwn ni ar bobl ifanc, mae gan bobl ifanc 16 ac 17 oed gyfle cyffrous eleni i bleidleisio am y tro cyntaf, ond mae addysg wleidyddol yn dal i fod yn bwnc nad yw'n ofynnol yn y cwricwlwm. Yn y blynyddoedd nesaf, byddwn innau hefyd wrth fy modd yn gweld mwy o gynulliadau dinasyddion i bobl ifanc i hyrwyddo ymgysylltiad, ond mae eleni angen gweithredu nawr. Mae disgyblion yn cael eu hyfforddi am lywodraethu Tuduraidd, ond nid yw'r system a ddefnyddir heddiw i ethol y Llywodraeth bob amser yn cael ei hegluro yn iawn. Felly, a ydych chi'n credu bod cyfle yn y diwrnod ysgol eleni i sicrhau y bydd pob pleidleisiwr tro cyntaf yn cael dysgu am hyn cyn yr etholiad, ac, yn y tymor hwy, oni ddylai fod yn ofynnol addysgu addysg wleidyddol?
English: Llywydd, I definitely agree there's a real opportunity, as we move towards the election, to make sure that opportunities are taken to educate our young people in the democratic process and the very important part that they themselves can play within it. The Welsh Government is playing its part in that, alongside the Senedd Commission, alongside the Electoral Commission. We are engaged together in making sure that resources are available for young people, through Hwb and other means, so that those 16 and 17-year-olds who will join us at the ballot box this year have every opportunity they need to understand the responsibilities and the opportunities that are available to them. But it does go wider than that, as I'm sure Delyth Jewell will recognise. I very much enjoyed last week my conversation with students at Ysgol y Castell in Caerphilly. And there, at the age of nine, 10 and 11, you have young citizens who are completely interested in the future of their country, having their voice heard in it. And the system we have of school councils and participation of young people in Welsh education, I think, will stand us in very good stead as a nation, as those young people come to maturity and play their own part in our democracy.
Welsh: Llywydd, rwy'n bendant yn cytuno bod cyfle gwirioneddol, wrth i ni symud tuag at yr etholiad, i wneud yn siŵr bod cyfleoedd yn cael eu cymryd i addysgu ein pobl ifanc ar y broses ddemocrataidd a'r rhan bwysig iawn y gallan nhw eu hunain ei chwarae ynddi. Mae Llywodraeth Cymru yn chwarae ei rhan yn hynny, ochr yn ochr â Chomisiwn y Senedd, ochr yn ochr â'r Comisiwn Etholiadol. Rydym ni'n cymryd rhan gyda'n gilydd i wneud yn siŵr bod adnoddau ar gael i bobl ifanc, drwy Hwb a dulliau eraill, fel bod y bobl ifanc 16 ac 17 oed hynny a fydd yn ymuno â ni wrth y blwch pleidleisio eleni yn cael pob cyfle sydd ei angen arnyn nhw i ddeall y cyfrifoldebau a'r cyfleoedd sydd ar gael iddyn nhw. Ond mae'n mynd yn ehangach na hynny, fel yr wyf i'n siŵr y bydd Delyth Jewell yn ei gydnabod. Mwynheais yn arw yr wythnos diwethaf fy sgwrs gyda myfyrwyr Ysgol y Castell yng Nghaerffili. Ac yno, yn naw, yn 10 ac yn 11 oed, mae gennych chi ddinasyddion ifanc sydd â diddordeb llwyr yn nyfodol eu gwlad, mewn sicrhau bod eu llais yn cael ei glywed ynddi. A bydd y system sydd gennym ni o gynghorau ysgol a chyfranogiad pobl ifanc mewn addysg yng Nghymru, rwy'n credu, yn ein rhoi mewn sefyllfa dda iawn fel cenedl, wrth i'r bobl ifanc hynny ddod i aeddfedrwydd a chwarae eu rhan eu hunain yn ein democratiaeth.
English: We say we want to promote citizen participation in decision making, but, First Minister, six months ago, four in 10 people polled didn't know health was devolved, or thought it was run by Westminster, which your party exploits at UK elections. Wouldn't it be better if we simplified decision making by abolishing our unnecessary layer of Government?
Welsh: Rydym ni'n dweud ein bod ni eisiau hybu cyfranogiad dinasyddion yn y broses o wneud penderfyniadau, ond, Prif Weinidog, chwe mis yn ôl, nid oedd pedwar o bob 10 o bobl a holwyd yn gwybod bod iechyd wedi ei ddatganoli, neu'n credu ei fod yn cael ei redeg gan San Steffan, y mae eich plaid chi yn camfanteisio arno yn etholiadau'r DU. Oni fyddai'n well pe byddem ni'n symleiddio'r broses o wneud penderfyniadau drwy ddiddymu ein haen ddiangen o Lywodraeth?
English: I thank Dr Lloyd for the question. Capacity to provide mental health support services in Wales depends crucially on a multi-agency approach. During the last 12 months, support has been increased within the NHS and also through the third sector and local authorities.
Welsh: Diolch i Dr Lloyd am y cwestiwn. Llywydd, mae'r capasiti i ddarparu gwasanaethau cymorth iechyd meddwl yng Nghymru yn dibynnu'n fawr ar ddull aml-asiantaeth. Yn ystod y 12 mis diwethaf, mae'r cymorth wedi cynyddu o fewn y gwasanaeth iechyd a hefyd drwy'r trydydd sector ac awdurdodau lleol.
English: Thank you for that, First Minister. Now, 'unprecedented' is the word in terms of COVID - we've heard it many times. 'Unprecedented' is the word in terms of mental health also - we have unprecedented levels of mental anguish in our people today, with unbelievable strain and long waiting lists, and with mental health staff in emergency deployment elsewhere, and with their own health issues and isolating themselves. We can talk about workforce planning, but the mental health crisis is now. I have previously raised the need to use all hands on deck to tackle this huge challenge, and, in addition to what you've outlined, particularly to utilise independent counsellors and therapists - cognitive behavioural therapy and others - and bring them into the NHS to increase that capacity. We have professionally trained mental health professionals who are not directly employed by the NHS today. And the Minister, Eluned Morgan, has previously stated that she's open to the idea of working with health boards on this agenda. So, unprecedented times, creative solutions for now - do you agree?
Welsh: Diolch am hynna, Prif Weinidog. Nawr, 'digynsail' yw'r gair o ran COVID - rydym ni wedi ei glywed lawer gwaith. 'Digynsail' yw'r gair o ran iechyd meddwl hefyd - mae gennym ni lefelau digynsail o ofid meddwl ymhlith ein pobl heddiw, gyda straen anhygoel a rhestrau aros maith, a chyda staff iechyd meddwl yn cael eu defnyddio ar sail frys mewn mannau eraill, a chyda'u problemau iechyd eu hunain ac yn ynysu eu hunain. Gallwn sôn am gynllunio'r gweithlu, ond mae'r argyfwng iechyd meddwl yn digwydd nawr. Rwyf i wedi codi o'r blaen yr angen i ddefnyddio pawb sydd ar gael i fynd i'r afael â'r her enfawr hon, ac, yn ogystal â'r hyn yr ydych chi wedi ei amlinellu, yn enwedig i ddefnyddio cwnselwyr a therapyddion annibynnol - therapi ymddygiad gwybyddol ac eraill - a'u cynnwys yn y GIG i gynyddu'r capasiti hwnnw. Mae gennym ni weithwyr iechyd meddwl proffesiynol sydd wedi eu hyfforddi'n broffesiynol nad ydyn nhw'n cael eu cyflogi yn uniongyrchol gan y GIG heddiw. Ac mae'r Gweinidog, Eluned Morgan, wedi datgan yn y gorffennol ei bod hi'n agored i'r syniad o weithio gyda byrddau iechyd ar yr agenda hon. Felly, cyfnod digynsail, atebion creadigol ar gyfer nawr - a ydych chi'n cytuno?
English: I absolutely agree with Dr Lloyd that creative solutions will be necessary to allow us to respond to the unprecedented nature of the crisis that we face. And as he said, Eluned Morgan, as the Minister with responsibility for mental health, has indicated that the Welsh Government is open to drawing on the widest range of skilled, professional and accredited help that is available to people as we try and mobilise different forms of help for them to meet the impact on mental health and well-being of the last 12 months. That is why, in addition to the money that we have directly in this financial year mobilised to strengthen NHS services, we've found nearly £3 million to strengthen the contribution from the third sector, particularly to tier 1 and tier 0 services, to make them as available to people as possible. And those people who have expertise in CBT have been part of that journey as well, particularly in providing online material, where people can, in their own time and in a way that suits them, take advantage of the sorts of approaches, exercises, and ways of responding to mental health needs that we are now able to take advantage of. So, I entirely agree with what Dr Lloyd said - to meet the unprecedented circumstances we're in, imagination, creativity and a willingness to draw on all the capacity available will be part of the way that we reshape our health services for the future.
Welsh: Rwy'n cytuno yn llwyr â Dr Lloyd y bydd angen atebion creadigol i ganiatáu i ni ymateb i natur ddigynsail yr argyfwng sy'n ein hwynebu. Ac fel y dywedodd ef, mae Eluned Morgan, fel y Gweinidog sy'n gyfrifol am iechyd meddwl, wedi nodi bod Llywodraeth Cymru yn agored i ddefnyddio'r ystod ehangaf o gymorth medrus, proffesiynol ac achrededig sydd ar gael i bobl wrth i ni geisio ysgogi gwahanol fathau o gymorth iddyn nhw ymateb i effaith y 12 mis diwethaf ar iechyd a llesiant meddwl. Dyna pam, yn ogystal â'r arian sydd gennym ni yn uniongyrchol yn y flwyddyn ariannol hon i gryfhau gwasanaethau'r GIG, yr ydym ni wedi dod o hyd i bron i £3 miliwn i gryfhau cyfraniad y trydydd sector, yn enwedig at wasanaethau haen 1 a haen 0, i sicrhau eu bod nhw ar gael i bobl gymaint â phosibl. Ac mae'r bobl hynny sydd ag arbenigedd mewn therapi ymddygiad gwybyddol wedi bod yn rhan o'r daith honno hefyd, yn enwedig o ran darparu deunydd ar-lein, lle gall pobl, yn eu hamser eu hunain ac mewn ffordd sy'n addas iddyn nhw, fanteisio ar y mathau o ddulliau, ymarferion a ffyrdd o ymateb i anghenion iechyd meddwl y gallwn ni fanteisio arnyn nhw erbyn hyn. Felly, rwy'n cytuno yn llwyr â'r hyn a ddywedodd Dr Lloyd - i ymateb i'r amgylchiadau digynsail yr ydym ni ynddyn nhw, bydd dychymyg, creadigrwydd a pharodrwydd i fanteisio ar yr holl gapasiti sydd ar gael yn rhan o'r ffordd yr ydym ni'n ail-lunio ein gwasanaethau iechyd ar gyfer y dyfodol.